শুক্রবার চিনের প্রেসিডেন্ট শি জিনপিং বলেন চিনের কমিউনিস্ট পার্টি চিরকাল মার্ক্সবাদের 'ধারক ও বাহক' থাকবে। ভিয়েতনামের প্রেসিডেন্ট ত্রান দাই কুয়াং-ও মার্ক্সকে শ্রদ্ধা জানান। কোল্ড ওয়ারের সময় পুঁজিবাদী পশ্চিম জার্মানিতে মার্ক্স ছিলেন উপহাসের পাত্র। কিন্তু বার্লিন প্রাচীর পতনের পর বিশেষ করে গত এক দশকে পুঁজিবাদের খারাপ দিকগুলি যত উন্মোচিত হয়েছে ততই মার্ক্স এসেছেন আলোচনায়। শ্রমিকশ্রেণির বৈষম্য ও নিপীড়ন নিয়ে তাঁর তত্ত্ব আজকে সমাজে আবার নতুন করে কদর পাচ্ছে। মার্ক্সের জীবন, কাজ এবং উত্তরাধিকার নিয়ে তৈরি হয়েছে প্রদর্শনী। তার তত্ত্বাবধায়ক রেনার অটস বলেন, 'জার্মানির পুনর্বিন্যাসের পর প্রায় তিন দশক পার হয়ে গিয়েছে। এখন সেই দার্শনিকের পুনর্বিবেচনার সময় এসেছে যার জন্য জার্মানি দুভাগ হয়ে গিয়েছিল। আমরা কোনওভাবেই তাঁকে মহিমান্বিত বা তাঁর পরিহাস করতে চাই না। আমরা তাকে তার সময়ের বিচারে দেখাতে চাই, পাশাপাশি দেখতে হবে কোথায় তাঁর ভুল ছিল। ইউরোপীয় কমিশনের প্রধান জাঁ ক্লদ জুকার্স-এর মতে 'অত্যাচারের জন্য মার্ক্সকে দায়ী করা উচিত নয়, সেই দায় তাঁর উত্তরাধিকারীদের'।